John Kavanagh , yfirþjálfari Conor McGregor , telur að Conor muni klára Donald Cerrone seint í bardaga þeirra . Conor snýr aftur í búrið eftir langa fjarveru þegar hann mætir Donald Cerrone þann 18. janúar . Bardagi Conor McGregor og Donald ‘ Cowboy ’ Cerrone fer fram í veltivigt . Bardaginn verður aðalbardaginn á UFC 246 og verður þetta því fimm lotu bardagi . John Kavanagh telur að bardaginn muni ekki klárast skjótt . „ Ég held að þetta klárist í meistaralotunum [ 4. og 5. lota ] . Þannig er hugarfarið mitt núna svo verið tilbúin í það . Ég get auðvitað séð hann klára hann á nokkrum sekúndum en þetta er í þyngri flokki svo ég held að þetta klárist í seinni lotunum , “ segir Kavanagh við MacLife . Conor er þekktur fyrir að klára bardaga sína snemma en allir sjö sigrarnir hans eftir rothögg í UFC komu í 1. eða 2. lotu . Kavanagh segir einnig að Conor fái að stjórna æfingabúðunum eftir sínu höfði sem er athyglisvert . „ Miðað við bardagagreind Conor og skilning hans á leiknum þá snúast æfingabúðirnar um að flækjast ekki fyrir honum . Að skapa umhverfi þar sem hann fær mismunandi áskoranir og styðja hann . Hvar hann vill að æfingabúðirnar fari fram , hlusta á hann þegar vill setja meiri ákafa í æfinguna eða hægja aðeins á þessu . “ „ Þetta eru ekki bara við þjálfararnir að setja saman leikáætlun og segja Conor frá planinu . Conor veit meira um bardaga heldur en við allir til samans . “